Raġel ta' 48 sena mix-Xagħra, Għawdex, ndarab gravi wara li kien involut f'inċident tat-traffiku bil-mutur fix-Xagħra f'Għawdex. Il-każ seħħ għall-ħabta ta' nofsinhar fi Sqaq San Marzjan, ix-Xagħra, Għawdex. Mill-ewwel stħarriġ irriżulta li seħħet ħabta bejn mutur Sym, misjuq mill-vittma, u vettura Mitsubishi, misjuqa minn raġel ta' 54 sena residenti x-Xagħra, Għawdex ukoll. Il-vittma ngħata l-ewwel għajnuna minn tim mediku, ittieħed l-isptar u ġie ċċertifikat li weġġa' gravi. L-investigazzjonijiet tal-Pulizija għadhom għaddejjin.